આ વાત માન્યામાં નહીં આવતી હોય, પણ વાત સાચી છે. રામસેતુ માત્ર હિન્દુઓમાં પવિત્ર ગણાતો નથી. પૃથ્વી પરના બીજા મહત્ત્વના બે ધર્મોમાં પણ રામસેતુ સ્થળનો ઉલ્લેખ છે અને તેની સાથે જુદી જુદી શ્રદ્ધાકથાઓ જોડાયેલી છે. એડમ્સ બ્રીજ એવું તેનું બીજું નામ છે અને તેની સાથે જોડાયેલી કથાઓ ખ્રિસ્તી અને ઇસ્લામમાં છે. આ બંને અબ્રાહમ પરંપરાના ધર્મમાં છે. આ પરંપરામાં માનવજાતની શરૂઆત આદમ અને ઇવથી થાય છે. હિન્દુ અને બૌદ્ધ ધાર્મિક પરંપરાના ધર્મો છે, જેમાં સૃષ્ટિને અનાદીઅનંત માનવામાં આવે છે, પણ મનુષ્યની ઉત્પતિ માટે જુદી જુદી કથાઓ છે.